張象翀

張象翀（），字六飛，號霞山，四川成都府崇慶州籍，潼川州安岳縣人，清朝政治人物。

 生平 
順治十七年（1660年）庚子科四川鄉試第八名舉人《履歷便覽》誤作丁酉科，康熙三年（1664年）中式甲辰科會試第六十一名，三甲第六十五名進士《康熙三年甲辰科會試進士三代履歷便覽》。授饒陽縣知縣「十四年，饒陽，張象翀，安岳進士」，[同治]《深州風土記》「張象翀，字六飛，安岳人，康熙甲辰進士。初宰饒陽，請裁驛站，嚴治盜，盜風頓息。後牧吾東膠州，設養生堂，建藥室，全活甚衆。著有《處和詩集》。登瓦屋山云：帶雨入荒寺，松風一殿幽。枯燈寒古佛，殘葉落危樓。法界猶灰劫，吾生真浪游。煙雲能護枕，且夢辟支游。瓦屋山，辟支佛所生地，在洪雅、榮經二縣界，高一百四十里，絕頂平廠，可十餘里，有泉眼七十二，四時清冽，常現辟支普賢光明，號辟支道場。山有獸如甪端，食虎豹，不傷人。六飛以早失怙恃，每忌致奠，盡哀如初喪。宜出山為循吏，而詩亦迥然絕塵」，《聽雨樓隨筆》卷七，二十三年（1684年）調高淳縣知縣「張象翀四川人進士康熙二十三年任」，[乾隆]《江南通志》「張象翀，號霞山，四川潼川人。康熙間知高淳縣。愛民禮士，不染一塵。士民控革里排，力為申請，民害永除。」，[嘉慶]《新修江寧府志》「張象翀，號霞山，四川潼川人。進士。康熙二十三年任。其先侍御張慎行於明懷宗末請遏流寇，旋奉命督師，著有戰功，未經錄敘。翀舉進士，赴史館申明，以光先烈。蒞淳愛民禮士，不染一塵。士民控革里排，力為申請，民害永除。至今言循吏者，必首象翀。後陞膠州知州。」，[光緒]《高淳縣志》，二十五年（1686年）升膠州知州「張象翀字六飛，安岳人。康熙甲辰進士。父母早逝，每值忌日，祭奠盡哀如初喪。始宰饒陽，力請裁減驛站。邑多偷盜，廉得首惡，盡法治之，盜風頓息。擢知膠州，設養生堂，葺藥室，撫嬰療病，全活甚衆。所著有《處和詩集》」，《潼川府志》先憲三十六卷七「張象翀潼川進士二十五年任」，[乾隆]《萊州府志》，升工部都水司主事，改兵部職方司主事，致仕歸里「張象翀字六飛，象樞弟，康熙甲辰進士。幼孤，致祭日，設奠盡哀如初喪，以孝聞。下筆為文，亦根柢至性，粹然不疵。著有處和集。始宰饒陽，力請裁減驛站。邑多偷盜，廉得首惡，盡法治之，盜風頓息。擢知膠州，設養生堂，葺藥室，撫嬰療病，全活甚眾。內擢工部都水司主事，轉兵部職方司主事，致仕歸。又：象樞之弟象華，字五華，順治間拔貢，俱以詩名。李調元兩村詩話：康熙初，安岳有三張，皆能詩，謂象樞及弟象華、象翀也。詩掾外紀按象翀崇祀鄉賢祠」，道光《安岳縣志》卷十。

 家族 
曾祖張時舉；祖父張西銘，湘潭縣教諭；父張任學，天啟五年進士，雲南道監察御史。兄張象畤、張象潢、張象煒、張象樞、張象華「論南星修私怨乎？持公議乎？按史，先是巡方者有提薦部內人材之例，左都御史趙南星奏止之，而陝西巡按高弘圖復踵行如故。南星劾奏之，事在天啓三年，魏黨蓋指此為隙，真所謂以小人之腹，度君子之心。案明史紀事，天啓六年五月，王恭廠災，御史高某請寛刑獄，以此削籍。前數年并無去官事。野史原不足信，大約得之傳聞，成以附會。國朝張象翀有為其先侍御任學作編年辨謬，力闢野史之誣，信如紀事所云。是尊太傅在天啓朝祗有此一疏，前數年未去官，竟竟嘿嘿無一言乎？且史言與南星有隙，原不指去官事」，《迂齋學古編》卷之四「張象翀，原籍安岳，其父任學〔明史有傳〕，故貢舉考皆稱安岳人。清初避寇亂來崇，始末未顯。李調元《蜀雅》，張邦仲《全蜀詩匯》，皆稱安岳有三張能詩，而不知其未居本籍。崇境西山有貝母坪，采藥者以安岳樂至二縣為多，每歲必至，逮今猶爾，其采法為土人所弗及。清初地曠人稀，意避亂時隨采藥者移家居此，未可知也。第確證其為崇人，尤有二事。縣境古刹殿楝題名〔如鄉官則靜修禪院題象樞、象翀，大南岳廟並有象煒、象華，鄉紳則大悲寺象煒、象樞外，並有象潢，光嚴寺則潢、樞、翀三名茲列，長春觀，則祇題潢、翀，進士則上覺皇寺題潢、樞、翀亦連類並書〕几六所，其足證一也。顧志列象樞選舉內，-{云}-見集賢寺碑，第所錄碑文有節易如，中云：余避難峨眉，寇靖攜家返崇，又躍馬終歸井底，舉鞭徒肖月中，祇此筆墨數行，如逢故友。數語即為縣人鐵案，不知當日誰何裁節，致不明。其居崇時，昆季偕來，且沒其不屈吳三桂高節。象樞昆季以行第為字，樞字四木，翀字六飛，皆見他書。而其兄象潢字二澤，獨見是碑，其可證二也。有清一代，進士咸稱葉朱石龍，而不知有象翀，微孔廟一碑，亦何由蹤跡其人哉？李君資甫見而記之，好古尤足多矣〔新采〕」，民國十五年《崇慶縣志》叢談第十二。

參考文獻

X
Category:崇慶人
Category:清朝饒陽縣知縣
Category:清朝高淳縣知縣
Category:清朝膠州知州
Category:清朝工部主事
Category:清朝兵部主事